แรงซื้อ “หุ้นพลังงาน” ดัน SET พุ่ง 10 จุด หลังน้ำมันดิบ “เบรนท์” บวกกว่า 3%
SET ภาคเช้าบวกกว่า 10 จุด รับแรงซื้อ “หุ้นพลังงาน” หลังราคาน้ำมันดิบเบรนท์ฟื้นตัวกว่า 3% รวมถึง “หุ้นแบงก์” ปรับตัวขึ้นรับข่าว First Citizens BancShares บรรลุข้อตกลงซื้อ SVB จาก FDIC
SET ภาคเช้าบวกกว่า 10 จุด รับแรงซื้อ “หุ้นพลังงาน” หลังราคาน้ำมันดิบเบรนท์ฟื้นตัวกว่า 3% รวมถึง “หุ้นแบงก์” ปรับตัวขึ้นรับข่าว First Citizens BancShares บรรลุข้อตกลงซื้อ SVB จาก FDIC
28 มี.ค. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 10:26 น. อยู่ที่ระดับ 1,604.06 จุด บวก 10.69 จุด หรือ 0.67% ด้วยมูลค่าการซื้อขาย 1 หมื่นล้านบาท
ด้าน บล.ฟินันเซีย ไซรัส มองว่า SET วันนี้แกว่งตัว Sideways to Sideways Up ในกรอบ 1,585-1,600 จุด โดยบรรยากาศการลงทุนเป็นบวกมากขึ้นเล็กน้อยหลังตลาดทยอยคลายกังวลต่อปัญหาภาคธนาคารในสหรัฐฯ หลัง First Citizens BancShares บรรลุข้อตกลงซื้อ SVB จาก FDIC ขณะที่ราคาน้ำมันดิบ Brent ฟื้นตัวแรงกว่า 3% สะท้อนปัจจัยบวกดังกล่าว รวมถึงตุรกีที่หยุดสูบน้ำมันผ่านท่อจากภูมิภาค Kurdistan ของอิรักราว 4.5 แสนบาร์เรลต่อวันหรือราว 0.5% ของ Supply ทั่วโลก ทำให้วันนี้กลุ่มธนาคารและพลังงานต้นน้ำคาดว่าจะหนุนตลาด